Det var et komplisert forhold mellom Den estiske kongressen og mer moderate uavhengighetskrefter, som Det øverste sovjet, senere kalt Det øverste råd, som etter valgene i 1990 ble dominert av Folkefronten og vedtok en overgangsperiode til nasjonalt, demokratisk styre. Mange var valgt inn i begge organene samtidig. Da Estlands nye grunnlov skulle skrives i 1991, ble Den estiske komiteen og Det øverste råd enige om å velge 30 representanter hver til grunnlovsforsamlingen.